open-index/open-wikipedia-markdown huggingface dataset:
Κόπα Σεντροαμερικάνα

Το **Κόπα Σεντροαμερικάνα** (ισπανικά: *Copa Centroamericana*, ) είναι μια διετής ποδοσφαιρική διοργάνωση στην οποία μετέχουν οι επτά εθνικές ομάδες των χωρών μελών της CONCACAF στη ζώνη της Κεντρικής Αμερικής οι οποίες είναι Γουατεμάλα, Ελ Σαλβαδόρ, Κόστα Ρίκα, Μπελίζ, Νικαράγουα, Ονδούρα και Παναμάς. Παλαιότερα ονομαζόταν *Κύπελλο των Εθνών της ΟΥΝΚΑΦ* (Copa de Naciones de la UNCAF) έως το 2011 οπότε και πήρε τη σημερινή του ονομασία.

Η διοργάνωση αποτελείται από δύο στάδια. Στη φάση των ομίλων της διοργάνωσης, οι επτά ομάδες χωρίζονται σε δύο ομίλους, των τεσσάρων και των τριών ομάδων αντίστοιχα. Η ομάδα που θα τερματίσει πρώτη σε κάθε όμιλο προκρίνεται στον τελικό της διοργάνωσης, ενώ οι ομάδες που έχουν τερματίσει στη δεύτερη θέση κάθε ομίλου λαμβάνουν μέρος σε αγώνα διαβάθμισης με στόχο την κατάκτηση της τρίτης θέσης, όπως και οι ομάδες της τρίτης θέσης κάθε ομίλου αγωνίζονται σε σκοπό την κατάληψη την πέμπτης θέσης της διοργάνωσης. Οι ομάδες που συμμετέχουν στη διοργάνωση, αναλόγως τις επιδώσεις τους σε αυτή, κερδίζουν μία θέση στο ΚΟΝΚΑΚΑΦ Γκολντ Καπ και στο Κόπα Αμέρικα.

## Ιστορία
Λόγω της επιτυχίας της εθνικής ομάδας ποδοσφαίρου της Κόστα Ρίκα στο Παγκόσμιο Κύπελλο του 1990 και της παρ' ολίγον συμμετοχής της στο Παγκόσμιο Κύπελλο του 1994 που διεξήχθη στις Ηνωμένες Πολιτείες, το Συμβούλιο της CONCACAF στο Κίνγκστον της Τζαμάικα αποφάσισε να οργανώσει το δικό της ηπειρωτικό πρωτάθλημα, σχεδόν ένα χρόνο έπειτα από την έναρξη του ΚΟΝΚΑΚΑΦ Γκολντ Καπ το 1990. Η Κόστα Ρίκα κατέλαβε την πρώτη θέση στο Πρωτάθλημα ΚΟΝΚΑΚΑΦ του 1989, το οποίο χρησιμοποιήθηκε επίσης ως προκριματική φάση του Παγκοσμίου Κυπέλλου της Ιταλίας. Ωστόσο, κυρίως για οικονομικούς λόγους, οι Ηνωμένες Πολιτείες επιλέχτηκαν ως τόπος διεξαγωγής της ηπειρωτικής διοργάνωσης.

Κατά την ίδια διάσκεψη των ομοσπονδιών ποδοσφαίρου της Κεντρικής Αμερικής, αποφασίστηκε επίσης η μορφή της διοργάνωσης. Ο τελικός προκριματικός γύρος όσον αφορά την ανάθεση της διοργάνωσης είχε δύο υποψηφιότητες, τις Ηνωμένες Πολιτείες και την Κόστα Ρίκα Η Κόστα Ρίκα, η οποία έχει κατακτήσει τρεις φορές το Πρωτάθλημα ΚΟΝΚΑΚΑΦ, έλαβε την άδεια να φιλοξενήσει την πρώτη διοργάνωση του θεσμού στις 19 Φεβρουαρίου του 1991.

## Αποτελέσματα

# Οι θέσεις καθορίστηκαν με βάση την κατάταξη σε ένα ενιαίο πρωτάθλημα.

### Ομάδες που έφτασαν στην πρώτη τετράδα

:* διοργανώτρια*

## Παραπομπές


## Εξωτερικοί σύνδεσμοι

* 
* Η διοργάνωση στο αρχείο του RSSSF

Κατηγορία:Διοργανώσεις CONCACAF (εθνικές ομάδες)
Σούπερ Καπ Ιταλίας (ποδόσφαιρο ανδρών)

Το **Ιταλικό Σούπερ Κύπελλο** (Ιταλικά: *Supercoppa Italiana*) είναι ο αγώνας ποδοσφαίρου που διεξάγεται μία εβδομάδα πριν από την έναρξη του πρωταθλήματος της Σέριε Α, μεταξύ της πρωταθλήτριας και της κυπελλούχου Ιταλίας για την ανάδειξη της άτυπης υπερπρωταθλήτριας της χώρας και σηματοδοτεί την έναρξη της περιόδου. Αν η ίδια ομάδα έχει κατακτήσει και τους δύο τίτλους την προηγούμενη περίοδο τότε αντιμετωπίζει την φιναλίστ του κυπέλλου. 

Πολυνίκης της διοργάνωσης είναι η Γιουβέντους με 9 τρόπαια. Τρέχουσα κάτοχος του τροπαίου για τo 2025 είναι η ΣΣΚ Νάπολι. 

## Τελικοί

## Τίτλοι ανά σύλλογο

thumb|δεξιά|150px|Το τρόπαιο του Σούπερ Καπ Ιταλίας

;Σημειώσεις
*  Η Μίλαν κέρδισε με 3–2 στα πέναλτι
*  Η Γιουβέντους ήταν νταμπλούχος, η Πάρμα συμμετείχε ως φιναλίστ του κυπέλλου
*  Η Λάτσιο ήταν νταμπλούχος, η Ίντερ συμμετείχε ως φιναλίστ του κυπέλλου
*  Η Γιουβέντους κέρδισε με 3–2 στα πέναλτι
*  Η Ίντερ ήταν νταμπλούχος, η Ρόμα συμμετείχε ως φιναλίστ του κυπέλλου
*  Η Ίντερ κέρδισε με 6–5 στα πέναλτι
*  Η Ίντερ ήταν νταμπλούχος, η Ρόμα συμμετείχε ως φιναλίστ του κυπέλλου
*  Η Νάπολι κέρδισε με 6–5 στα πέναλτι
*  Η Γιουβέντους ήταν νταμπλούχος, η Μίλαν συμμετείχε ως φιναλίστ του κυπέλλου. Η Μίλαν κέρδισε με 4–3 στα πέναλτι
*  Η Γιουβέντους ήταν νταμπλούχος, η Λάτσιο συμμετείχε ως φιναλίστ του κυπέλλου
*  Η Γιουβέντους ήταν νταμπλούχος, η Μίλαν συμμετείχε ως φιναλίστ του κυπέλλου

## Λογότυπο
Το λογότυπο του θεσμού έχει εξελιχθεί με το πέρασμα του χρόνου. Το 2018 παρουσιάστηκε το νέο λογότυπο του θεσμού.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Ι
Ιταλια
Ικανότητα

Η **ικανότητα** αποτελεί μία τυποποιημένη απαίτηση, προκειμένου ένα άτομο να εκτελεί *υπεύθυνα* και *αυτόνομα* κάποια προκαθορισμένη εργασία/έργο ή λειτουργία. Η ικανότητα βασίζεται σε ένα συνδυασμό γνώσεων, δεξιοτήτων και συμπεριφορών (προσωπικών, κοινωνικών στο περιβάλλον εργασίας). Η αποτελεσματικότητα της συνδυασμένης εφαρμογής αυτών στην πράξη καθορίζει και το επίπεδο της ικανότητας.

Οι ικανότητες αναπτύσσονται και βελτιώνονται με την εκπαίδευση και την εμπειρία, ενώ μπορεί να είναι *γενικές* ή *ειδικές* για κάποιο εξειδικευμένο επάγγελμα (επαγγελματικές ικανότητες, όπως π.χ. η πτητική ικανότητα για έναν πιλότο αεροσκαφών). Ως γενικές θεωρούνται οι ικανότητες της μάθησης, της επικοινωνίας (στη μητρική αλλά και σε ξένη γλώσσα), της συμπεριφοράς και κοινωνικότητας, της ικανότητας άνετης χρήσης ηλεκτρονικών υπολογιστών και μέσων ηλεκτρονικής επικοινωνίας, της αλλαγής, της προσαρμοστικότητας, της ηγεσίας, της λήψης αποφάσεων, της δημιουργικής έκφρασης, κτλ. 

## Αναφορές

*Shippmann, J. S., Ash, R. A., Battista, M., Carr, L., Eyde, L. D., Hesketh, B., Kehoe, J., Pearlman, K., and Sanchez, J. I. (2000).  The practice of competency modeling, *Personnel Psychology, 53,* 703-740.

Κατηγορία:Εκπαίδευση
Κατηγορία:Διοίκηση ανθρωπίνων πόρων
Κάρολος (αποσαφήνιση)

__NOTOC__
Το **[[Κάρολος]]** είναι διαδεδομένο ανδρικό όνομα.

Με το όνομα Κάρολος φέρονται πολλοί Αυτοκράτορες, Βασιλείς, Ηγεμόνες, Αρχιδούκες, Πρίγκιπες και Ινφάντες καθώς και άλλα ιστορικά πρόσωπα διαφόρων Χωρών, όπως παρακάτω. Κατ΄ αλφαβητική σειρά είναι:

; Φραγκία ("Αγία Ρωμαϊκή Αυτοκρατορία")
* Κάρολος Α΄ ο Μέγας (Καρλομάγνος)
* Κάρολος Β΄ ο Φαλακρός
* Κάρολος Γ΄ ο Παχύς

; Αγγλία και Σκωτία
* Κάρολος Α΄ της Αγγλίας
* Κάρολος Β΄ της Αγγλίας
* Κάρολος, Πρίγκιπας της Ουαλίας

; Αυστρία-Ουγγαρία
* Κάρολος Α΄ της Αυστρίας

; Γαλλία
* Κάρολος Δ΄ της Γαλλίας
* Κάρολος Ε΄ της Γαλλίας
* Κάρολος ΣΤ΄ της Γαλλίας
* Κάρολος Ζ΄ της Γαλλίας
* Κάρολος Η΄ της Γαλλίας
* Κάρολος Θ΄ της Γαλλίας
* Κάρολος Ι΄ της Γαλλίας

; Γερμανία
* Κάρολος Δ΄ της Γερμανίας του Οίκου του Λουξεμβούργου
* Κάρολος Ε΄ (Quintus) της Γερμανίας και Α΄ της Ισπανίας, του Οίκου των Αψβούργων

; Ισπανία
* Κάρολος Α΄ της Ισπανίας και Ε΄ της Γερμανίας
* Κάρολος Β΄ της Ισπανίας
* Κάρολος Γ΄ της Ισπανίας
* Κάρολος Δ΄ της Ισπανίας
* Χουάν Κάρλος Α΄ της Ισπανίας

; Νάπολη
* Κάρολος Α΄ της Νάπολης, κόμης του Ανζού (Ανδεγαβίας)
* Κάρολος Β΄ της Νάπολης
* Κάρολος Γ΄ της Νάπολης και Β΄ της Ουγγαρίας

; Ουγγαρία
* Κάρολος Μαρτέλος της Ουγγαρίας, διεκδικητής
* Κάρολος Α΄ της Ουγγαρίας
* Κάρολος Β΄ της Ουγγαρίας και Γ΄ της Νάπολης

; Πορτογαλία
* Κάρολος Α΄ της Πορτογαλίας

; Ρουμανία
* Κάρολος Α΄ της Ρουμανίας
* Κάρολος Β΄ της Ρουμανίας

; Σουηδία
* Κάρολος Ζ΄ (Α΄)
* Κάρολος Η΄ (Β΄)
* Κάρολος Θ΄ (Γ΄)
* Κάρολος Ι΄ (Δ΄) Γουσταύος
* Κάρολος ΙΑ΄ (Ε΄)
* Κάρολος ΙΒ΄ (ΣΤ΄)
* Κάρολος ΙΓ΄ (Ζ΄)
* Κάρολος ΙΔ΄ (Η΄)
* Κάρολος ΙΕ΄ (Θ΄)
* Κάρολος ΙΣΤ΄ (Ι΄) Γουσταύος

; Δεσποτάτο της Ηπείρου
* Κάρολος Α΄ Τόκκος
* Κάρολος Β΄ Τόκκος

; Δούκες της Ορλεάνης
* Κάρολος Α΄ δούκας της Ορλεάνης
* Κάρολος Β΄ δούκας της Ορλεάνης
* Κάρολος Γ΄ δούκας της Ορλεάνης

Κατηγορία:Αποσαφηνίσεις ονομάτων
Ίβο Γιοσίποβιτς

Ο **Ίβο Γιοσίποβιτς** (κροατικά: *Ivo Josipović*, 28 Αυγούστου 1957-) είναι Κροάτης πολιτικός, καθηγητής πανεπιστημίου και ειδήμων στο Δίκαιο, ο οποίος ανέλαβε πρόεδρος της χώρας στις 18 Φεβρουαρίου 2010 και παρέμεινε πρόεδρος ως το 2015.

## Επαγγελματική σταδιοδρομία
Γεννήθηκε στο Ζάγκρεμπ στις 28 Αυγούστου 1957 και φοίτησε Δίκαιο στο Πανεπιστήμιο του Ζάγκρεμπ το 1980, όπου εκτελεί τώρα χρέη καθηγητή Δικαίου. Ακόμη φοίτησε στη Μουσική Ακαδημία του Ζάγκρεμπ το 1983, κατέχοντας τώρα θέση λέκτορα. Το 1985 έλαβε βραβείο από την Ευρωπαϊκή Ραδιοτηλεοπτική Ένωση για τη σύνθεσή του «Samba da Camera». Από το 1991 ήταν διευθυντής του μουσικού φεστιβάλ Music Biennale Zagreb.

## Πολιτική σταδιοδρομία
Διετέλεσε μέλος του Κροατικού Κοινοβουλίου με το Σοσιαλδημοκρατικό Κόμμα της Κροατίας. Στις 20 Ιουνίου 2009 δήλωσε υποψηφιότητα για τις προεδρικές εκλογές και κέρδισε την εσωκομματική αναμέτρηση επικρατώντας του αντιπάλου του Λιούμπο Γιούρτσιτς (Ljubo Jurčić), στις 12 Ιουλίου. 

Στις 27 Δεκεμβρίου 2009 ο Γιοσίποβιτς κέρδισε τον πρώτο γύρο των προεδρικών εκλογών με ποσοστό 32,7%. Στο δεύτερο γύρο, ο οποίος διεξήχθη στις 10 Ιανουαρίου 2010, αναμετρήθηκε με τον Μίλαν Μπάντιτς (που συγκέντρωσε ποσοστό 14,1% στον πρώτο γύρο) και εξελέγη πρόεδρος της χώρας με ποσοστό 60,26 έναντι 39,74% για τον αντίπαλό του.. Η επίσημη ορκωμοσία του έγινε στις 18 Φεβρουαρίου 2010.

Στις προεδρικές εκλογές του 2014 στον πρώτο γύρο στις 28 Δεκεμβρίου συγκέντρωσε ποσοστό 38,46% έναντι 37,22% για την αντίπαλό του, Κολίντα Γκράμπαρ-Κιτάροβιτς, με την οποία αναμετρήθηκε σε δεύτερο γύρο, στις 11 Ιανουαρίου 2015. Ο Γιοσίποβιτς έχασε οριακά από την Κιτάροβιτς.

## Παραπομπές


## Εξωτερικοί σύνδεσμοι

* Σελίδα της προεκλογικής του εκστρατείας *(Κροατικά)*
* Επίσημη ιστοσελίδα του Γιοσίποβιτς στο Κροατικό Κοινοβούλιο *(Κροατικά)*

Κατηγορία:Πρόεδροι της Κροατίας
Κατηγορία:Γιουγκοσλάβοι συνθέτες
Κατηγορία:Κροάτες συνθέτες
Κατηγορία:Κροάτες νομικοί
Σιτάλκης

Ο **Σιτάλκης** ήταν βασιλιάς των Οδρύσων της Θράκης, 431-424 π.Χ., γιος του Τήρη ιδρυτή του βασιλείου και αδελφός του Σπαράδοκου.
## Βίος
Επί Σιτάλκη το βασίλειο των Οδρυσών έφτασε τη μεγαλύτερη ακμή του και στη μεγαλύτερη έκταση. Παρέλαβε από τον πατέρα του ένα μικρό βασίλειο και σταδιακά υποτάσσοντας ένα ένα τα υπόλοιπα θρακικά βασίλεια το έφτασε στη μεγαλύτερη έκτασή του. Η χώρα του ξεκινούσε από τον Στρυμόνα μέχρι τον Βόσπορο και μέχρι τον Δούναβη. Κατασκεύασε δρόμους, δημιούργησε ισχυρό στρατό, ενώ επέτρεψε την εγκατάσταση αποικιών στη χώρα του υποχρεώνοντας τις αποικίες να πληρώνουν φόρο καθιστώντας το κράτος του πλούσιο. Ο ίδιος αναφέρεται ικανός στρατηγός και ανδρείος στη μάχη. 

Το 431 π.Χ. στον Πελοποννησιακό πόλεμο συμμάχησε με τους Αθηναίους και μάλιστα ο γιος του Σάδοκος έγινε Αθηναίος πολίτης. Όπως αναφέρει ο Θουκυδίδης, τους παρέδωσε πρέσβεις αντίπαλων πόλεων που βρέθηκαν στη Θράκη, αυτοί τους μετέφεραν στην Αθήνα και τους θανάτωσαν χωρίς δίκη ρίχνοντας τους σε βάραθρο. Τον χειμώνα του ίδιου έτους ξεκίνησε εκστρατεία εναντίον του Περδίκκα συνεχίζοντας και τον πόλεμο κατά των αποικιών της Χαλκίδας στη Χαλκιδική. Ο σκοπός του πολέμου με τον Περδίκκα ήταν η εγκατάσταση στον θρόνο της Μακεδονίας του Αμύντα, γιου του Φιλίππου, που υποστηριζόταν από τον Σιτάλκη. Η εκστρατεία δεν είχε αποτελέσματα, μάχη μεγάλη με τους Μακεδόνες δεν έγινε και ο στρατός του περιορίστηκε στις λεηλασίες. Λόγω του χειμώνα και της έλλειψης ανεφοδιασμού πείστηκε από τον ανιψιό του διάδοχο Σεύθη να εγκαταλείψει την εκστρατεία και να επιστρέψει στη Θράκη. Όπως αποδείχτηκε αργότερα, ο Σεύθης είχε κάνει συμφωνία με τον Περδίκκα και παντρεύτηκε την αδελφή του. 

Γυρίζοντας στη Θράκη αντιμετώπισε την εξέγερση των Τριβαλών, σε μάχη εναντίον των οποίων σκοτώθηκε το 424 π.Χ.. Διάδοχος του ήταν ο ανιψιός του Σεύθης Α΄.

## Πηγές
*Θουκυδίδου Ιστοριών Β'
*Κωνσταντίνος Κουρτίδης: *Ιστορία της Θράκης από των αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932

## Αναφορές σε πηγές


## Εξωτερικοί σύνδεσμοι
*Νόμισμα του Σιλτάκη

Κατηγορία:Βασιλείς των Οδρυσών
Νοέλια

Η **Νοέλια Λορένζο Μόνχε** (*Noelia Lorenzo Monge*), γνωστή στον καλλιτεχνικό χώρο ως **Νοέλια**, γεννήθηκε στις 31 Αυγούστου 1979 στο Σαν Χουάν του Πουέρτο Ρίκο. Είναι ποπ τραγουδίστρια που έγινε διάσημη το 1999 μέσω του επιτυχημένου άλμπουμ **Candela**, που οι πωλήσεις του ξεπέρασαν τα 3 εκατομμύρια αντίτυπα και έγινε 27 φορές πλατινένιο. Στην καριέρα της έχει κατορθώσει 9 τραγούδια της να εισαχθούν στη λίστα επιτυχιών του Billboard chart. Είναι η πιο γνωστή τραγουδίστρια από την Καραϊβική και η μοναδική που έκανε διεθνή επιτυχία, μετά από την Κουβανή τραγουδίστρια Γκλόρια Εστέφαν. Είναι κόρη της δημοφιλής ηθοποιού/τραγουδίστριας Γιολάντα Μόνχε και του Αλφρέδο Λορένζο, εμπόρου Ουρουγουανής εθνικότητας.

## Μουσική καριέρα
Ξεκίνησε να δουλεύει στο πρώτο της studio album το 1998, το οποίο κυκλοφόρησε το 1999 και είχε τίτλο το όνομά της. Από το album διεθνή επιτυχία γνώρισαν το dance hit "Candela" και το "Tú". Το 2000 κυκλοφόρησε το άλμπουμ Golpeando fuerte που έγινε πλατινένιο σε ΗΠΑ, Πουέρτο Ρίκο, Λατινική Αμερική, Ισπανία, Ιταλία και Πορτογαλία. Το τρίτο της άλμπουμ "Natural" είχε πολύ χαμηλότερη απήχηση από τα προηγούμενα. Οι επόμενες δισκογραφικές δουλειές που κυκλοφόρησαν το 2004, το 2005 και το 2007 ήταν σχετικά αποτυχημένες εμπορικά.

## Προσωπική ζωή
Η Νοέλια έδειξε ενδιαφέρον από μικρή για τον χώρο της μουσικής. Ως προσωπικότητα, είναι γνωστή για τις συνεχώς εναλασσόμενες ρομαντικές της σχέσεις με celebrities. Ο χωρισμός της με τον γνωστό ράπερ **Yamil** προκάλεσε έντονη αίσθηση στα ΜΜΕ. Η τελευταία της σχέση ήταν με τον Μεξικανό επιχειρηματία Jorge Reynoso.

## Αμφιλεγόμενα
Το 2007 διέρρευσε στο διαδίκτυο μία πορνογραφική ταινία μεγάλου μήκους -εν αγνοία της- με προσωπικές της στιγμές με τον πρώην σύντροφό της, η οποία είχε μεγάλη διάσταση. Οι δικαστικές εμπλοκές της και η αρνητική αντίδραση των θαυμαστών την οδήγησαν να εγκαταλείψει το χώρο μέχρι το 2011 που επέστρεψε & εγκατέλειψε οριστικά το χώρο.

## Δισκογραφία

### Άλμπουμς και πωλήσεις
**ΕΞΩΤΕΡΙΚΟ:**

1999: Noelia (3 εκατομμύρια αντίτυπα)*

2000: Golpeando Fuerte (1 εκατομμύριο αντίτυπα)

2003: Natural (200.000 αντίτυπα)

2004: Melao (90.000 αντίτυπα)

2005: 40 Grados (40.000 αντίτυπα)

2007: Volverte a Ver (20.000 αντίτυπα)

2009: Caribbean Queen Reloaded (5.000 αντίτυπα)

**ΕΛΛΑΔΑ:**

2001: Candela

Συνολικά έχει πουλήσει πάνω από 5 εκατομμύρια αντίτυπα παγκοσμίως.

### Singles

## Παρόμοιοι καλλιτέχνες
* Pitbull
* Daddy Yankee
* Wisin y Yandel
* Σακίρα
* Τζένιφερ Λόπεζ
* Ταλία
* Μαρκ Άντονι
* Γκλόρια Εστέφαν
* Ενρίκε Ιγκλέσιας
* Ρίκι Μάρτιν
* Selena
* Χουάνες
* Νατάλια Ορέιρο

## Παραπομπές


Κατηγορία:Ποπ μουσικοί
Κατηγορία:Πορτορικανοί τραγουδιστές
Περικλής Κακούσης

Ο ** Περικλής Κακούσης** (Αίγινα, 1879 - 1939) ήταν Έλληνας αρσιβαρίστας, ο οποίος πήρε χρυσό μετάλλιο στους Ολυμπιακούς Αγώνες του 1904 στο Σεντ Λούις. Έλαβε μέρος και στους Β΄ Διεθνείς Ολυμπιακούς Αγώνες του 1906 στην Αθήνα.

## Βιογραφικά στοιχεία

Ο Κακούσης γεννήθηκε το 1879 και καταγόταν από την Αίγινα. Ήταν βραχύσωμος και γεροδεμένος και ασχολήθηκε με την άρση βαρών, επειδή από μικρός λόγω φτώχειας υποχρεώθηκε να ασχοληθεί με χειρωνακτικές εργασίες. Δεν είχε καλή τεχνική αλλά είχε τεράτιες δυνατότητές. Ήταν αθλητής του Πανελληνίου και το 1904 αποφάσισε να λάβει μέρος στην Ολυμπιάδα καλύπτοντας εν μέρει ο ίδιος τα έξοδα, διότι σκόπευε να παραμείνει μόνιμα εκεί. Κατέκτησε το χρυσό μετάλλιο στο αγώνισμα της άρσης βαρών με δύο χέρια, σηκώνοντας 111,67 κιλά (246 λίβρες), 27 περισσότερα από το δεύτερο αθλητή. Οι 246 λίβρες αποτελούσαν παγκόσμιο ρεκόρ (4 ουγγιές πάνω από το προηγούμενο). Μετά τη νίκη του παρέμεινε μόνιμα στις ΗΠΑ ως μετανάστης και ασχολήθηκε με την επαγγελματική πάλη και άλλες εργασίες. 

Το 1905 όταν και βρισκόταν στις ΗΠΑ προσκάλεσε σε αγώνα πυγμαχίας τον αμερικανό πυγμάχο Ντζιμ Σήαρ αλλά ο προγραματισμένος αγώνας στην Νέα Υόρκη αναβλήθηκε. Τελικά κανονίστηκε νέα συνάντηση στην Φιλαδέλφεια στο δημαρχείο της πόλης. Ο Κακούσης έχασε μετά από έναν συγκλονιστικό αγώνα στον δεύτερο γύρο με νοκ άουτ.

Το 1906 ήρθε στους μεσοολυμπιακούς και πήρε την έκτη θέση, στο ίδιο αγώνισμα με 121,50 κ. έλαβε μέρος και στην ελληνική δισκοβολία, αλλά δεν προκρίθηκε στον τελικό. Είναι χαρακτηριστικό ότι δεν θέλησε να εγγραφεί ποτέ σε αμερικανινκό σύλλογο, αν και είχε προτάσεις. Δήλωνε πάντα αθλητής του Πανελληνίου Γ.Σ. Προς τιμήν του και προς τιμήν του Τόφαλου, η Ελληνική Ομοσπονδία Άρσης Βαρών διοργανώνει το διεθνές τουρνουά "Τόφαλος-Κακούσης".

Στην Ολυμπιάδα του 1904 μετείχε και στην εθνική ομάδα της διελκυστίνδας, που ουσιαστικά ήταν η ομάδα του Πανελλήνιου, που κατέλαβε την 5η θέση.

## Ολυμπιακά μετάλλια

## Παραπομπές


## Εξωτερικοί σύνδεσμοι
*profile
* https://web.archive.org/web/20080527092909/http://www.weightlifting.gr/Greek/frames/hist03.htm
* http://www.kathimerini.gr/4dcgi/_w_articles_kathglobal_2_18/07/2004_1283037 
* https://web.archive.org/web/20090318200943/http://www.sports-reference.com/olympics/athletes/ka/periklis-kakousis-1.html
* https://web.archive.org/web/20100310220103/http://www.oldtimestrongman.com/blog/labels/Tug%20O%20War.html

Κατηγορία:Έλληνες χρυσοί Ολυμπιονίκες
Κατηγορία:Έλληνες αθλητές της άρσης βαρών
Κατηγορία:Έλληνες πυγμάχοι
Κατηγορία:Αρσιβαρίστες Πανελληνίου
Κατηγορία:Αρσιβαρίστες στους Θερινούς Ολυμπιακούς Αγώνες 1904
Κατηγορία:Αθλητές της διελκυστίνδας στους Θερινούς Ολυμπιακούς Αγώνες 1904
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Διάσκεψη της Μόσχας (1944)

Η **Τέταρτη Διάσκεψη της Μόσχας**, γνωστή και ως **Διάσκεψη του Τολστόι** λόγω του κωδικού ονόματος της *Τολστόι*, μεταξύ των Συμμάχων του Β΄ Παγκοσμίου Πολέμου έλαβε χώρα στη Μόσχα από τις 9 Οκτωβρίου έως τις 19 Οκτωβρίου του 1944. 

Αντιπρόσωποι της Σοβιετικής Ένωσης στη διάσκεψη ήταν ο ηγέτης της Σοβιετικής Ένωσης Ιωσήφ Στάλιν και ο Σοβιετικός υπουργός εξωτερικών Βιατσεσλάβ Μιχαήλοβιτς Μολότωφ. Αντιπρόσωποι του Ηνωμένου Βασιλείου ήταν ο ο Βρετανός πρωθυπουργός Ουίνστον Τσώρτσιλ και ο Βρετανός υπουργός εξωτερικών Άντονι Ήντεν.
Ο Βρετανός Γενικός Αρχηγός των Επιτελείων Σερ Σερ Άλαν Μπρουκ ήταν παρών, όπως και ο πρέσβης των Ηνωμένων Πολιτειών Αμερικής στη Μόσχα, Άβερελ Χάριμαν, και ο Αμερικανός στρατηγός Τζον Ντιν, ως παρατηρητές και αντιπρόσωποι των ΗΠΑ. Επίσης στη διάσκεψη συμμετείχαν και εκπρόσωποι της Εξορισμένης κυβέρνησης της Πολωνίας (που είχε τη βάση της στο Λονδίνο) και εκπρόσωποι της Πολωνικής Επιτροπή Εθνικής Απελευθέρωσης με έδρα το Δουβλίνο.

Θέματα που συζητήθηκαν στη διάσκεψη ήταν η είσοδος της Σοβιετικής Ένωσης στον πόλεμο κατά της Ιαπωνίας, η μεταπολεμική διαίρεση των Βαλκανίων και τα ποσοστά επιρροής Σοβιετικών-Ηνωμένου Βασιλείου με τη μυστική Συμφωνία των Ποσοστών, καθώς και το μέλλον της Πολωνίας. Οι Βρετανοί επίσης συμφώνησαν να επιστρέψουν στη Σοβιετική Ένωση όλους τους πρώην Σοβιετικούς πολίτες, που απελευθέρωσαν από τους Γερμανούς, χωρίς καμία εξαίρεση. 

## Σημειώσεις

## Παραπομπές


## Δείτε επίσης
* Πρώτη Διάσκεψη της Μόσχας (1941)
* Δεύτερη Διάσκεψη της Μόσχας (1942)
* Τρίτη Διάσκεψη της Μόσχας (1943)

Κατηγορία:Ιστορία της Σοβιετικής Ένωσης
Κατηγορία:Διασκέψεις του Β΄ Παγκοσμίου Πολέμου
Κατηγορία:Ιωσήφ Στάλιν
Σύνθεση συναρτήσεων

Η **σύνθεση συνάρτησης** είναι πράξη μαθηματικών συναρτήσεων και συμβολίζεται με (g\circ f)(x) . Στη σύνθεση συναρτήσεων η ανεξάρτητη μεταβλητή x συνδέεται με την εξαρτημένη μεταβλητή y μέσω μίας ενδιάμεσης συνάρτησης.

Σύνθεση συνάρτησης της f(x) (με πεδίο ορισμού Α) με την g(x) (με πεδίο ορισμού Β) είναι μία συνάρτηση που έχει τιμή:
:(g\circ f)(x) = g(f(x))
και  πεδίο ορισμού:
: A_1 = \left\{ x\in A , f(x) \in B \right\} 

## Παράδειγμα σύνθεσης συνάρτησης
Έστω ότι έχουμε την συνάρτηση  \mathbf{g}(x) = x^2 με πεδίο ορισμού A \in  \mathbb{R} και την συνάρτηση  \mathbf{f}(x) = x-3  με πεδίο ορισμού B \in \mathbb{R}.Το αποτέλεσμα της σύνθεσης είναι η συνάρτηση:
:  h(x) = g  \circ f (x) = g(f(x)) = (x-3)^2 με πεδίο ορισμού A_1 \in \mathbb{R}

## Παραγώγιση σύνθετης συνάρτησης
Η παράγωγος της σύνθετης συνάρτησης g(f(x)) ισούται με:
: g(f(x))' = g'(f(x)) \cdot f'(x) \,.

## Βιβλιογραφία
* 
* 
* 
* 
* 
* 

## Πηγές
**Διαφορικός και ολοκληρωτικός λογισμός,  Σύγχρονη εκδοτική, τόμος Β΄*
**Μαθηματικά Θετικής & τεχνολογικής κατεύθυνσης Γ΄ Λυκείου, ΟΕΔΒ, 2006*

## Εξωτερικοί Σύνδεσμοι
*English - Greek Dictionary of Pure and Applied Mathematics Εθνικό Μετσόβιο Πολυτεχνείο
*Αγγλοελληνικό Λεξικό Μαθηματικής Ορολογίας - Πανεπιστήμιο Κύπρου
*ΑΓΓΛΟΕΛΛΗΝΙΚΟ. ΛΕΞΙΚΟ. ΜΑΘΗΜΑΤΙΚΩΝ. ΟΡΩΝ Αριάδνη Καλογερόπουλου. Μίλτος Γκίκας — Δ. Καραπαννακης — Μ. Λάμπρου. 
*math.hws.edu  *Online υπολογισμός σύνθετων συναρτήσεων*

## Παραπομπές

Κατηγορία:Μαθηματικές συναρτήσεις
Κατηγορία:Δυαδικές πράξεις
Κατηγορία:Θεμελιώδεις έννοιες θεωρίας συνόλων
Γαλαξίας της Δίνης

Ο **γαλαξίας της δίνης** () επίσης γνωστός ως **Μεσιέ 51α**, **Μ51α** ή **[[Νέος Γενικός Κατάλογος|NGC]] 5194** είναι σπειροειδής γαλαξίας με καθαρή δομή βραχιόνων που αλληλεπιδρά με το NGC 5195 σε απόσταση 23 MLy στον αστερισμό των Θηρευτικών Κυνών. Είναι ένας από τους πιο διάσημους γαλαξίες. Ο γαλαξίας και ο συνοδός του παρατηρούνται εύκολα από τους ερασιτέχνες αστρονόμους ακόμη και με κιάλια. Ο γαλαξίας της δίνης είναι επίσης δημοφιλής στόχος για τους επαγγελματίες αστρονόμους που θέλουν να κατανοήσουν τη σπειροειδή μορφή και τις αλληλεπιδράσεις των γαλαξιών.

## Ανακάλυψη
thumb|left|100px|Σχέδιο το Μ51 από τον λόρδο του Ρος
Ο γαλαξίας της δίνης ανακαλύφθηκε από τον Σαρλ Μεσιέ το 1773 και ο Πιέρ Μεσαίν ανακάλυψε τον συνοδό του το 1781. Όμως μόνο το 1845 ανακαλύφθηκε ότι ο γαλαξίας της δίνης ήταν σπειροειδής, από τον Λόρδο του Ρος.

Κάποιες φορές ο όρος Μ51 χρησιμοποιείται για να περιγράψει το ζευγάρι των γαλαξιών και τότε οι γαλαξίες λέγονται αντίστοιχα Μ51a (ngc 5194) και M51b (ngc 5195).

Ως τώρα τρεις υπερκαινοφανείς αστέρες έχουν ανακαλυφθεί στο γαλαξία της δίνης, ο SN 1994I και ο SN2005cs, ο οποίος έφτασε σε λαμπρότητα 14 και SN2011 dh.

## Χαρακτηριστικά
Από αποτελέσματα που βασίζονται στον πρόσφατο σουπερνόβα 2005cs, ο γαλαξίας της δίνης απέχει περίπου 23 εκατομμύρια έτη φωτός, και φαινομενική διάμετρο 11',2 ο δίσκος του έχει διάμετρο περίπου 40.000 έτη φωτός.

Μια μαύρη τρύπα που περιτριγυρίζεται από ένα δίσκο σκόνης μπορεί να υπάρχει στο κέντρο του γαλαξία. Αυτή η τρύπα έχει δύο δίσκους σκόνης, οι οποίοι διασταυρώνονται, κάτι το οποίο είναι ασυνήθιστο.

Εξαιτίας της αλληλεπίδρασής του με τον NGC 5195 έχει τονιστεί η σπειροειδής δομή του γαλαξία της δίνης. Επιπλέον, η συμπίεση του υδρογόνου έχει δημιουργήσει αστρογόνες περιοχές, οι οποίες εμφανίζονται ως φωτεινοί μπλε "κόμβοι" πάνω στους σπειροειδείς βραχίονες.

## Ομάδα γαλαξιών
Ο γαλαξίας της δίνης είναι ο λαμπρότερος γαλαξίας στην ομάδα Μ51, η οποία περιλαμβάνει επίσης τον γαλαξία ηλιοτρόπιο, NGC 5023 και NGC 5229. Αυτή η μικρή ομάδα είναι μία υποδιαίρεση μια μεγαλύτερης ομάδας που αποτελείται από αυτή, την ομάδα Μ101 και την ομάδα NGC 5866, αν και τις περισσότερες φορές αναφέρονται ως ξεχωριστές οντότητες.

## Παραπομπές


## Εξωτερικοί σύνδεσμοι

* NASA's APOD: The Whirlpool Galaxy in Dust and Stars (4/10/01)
* NightSkyInfo.com – The Whirlpool Galaxy 
* Whirlpool Galaxy at ESA/Hubble 
* The Whirlpool Galaxy (Messier 51(a)/NGC 5194)
* M51 The Whirlpool Galaxy

Κατηγορία:Σπειροειδείς γαλαξίες
51
5194
Κατηγορία:Θηρευτικοί Κύνες
Κατηγορία:Γαλαξίες Σίφερτ
Κατηγορία:Γαλαξίες Arp
Κατηγορία:Ιδιόμορφοι γαλαξίες
47404
08493
Κατηγορία:Ομάδα γαλαξιών Μ51
Διάσκεψη της Μόσχας (1941)

Η πρώτη **Διάσκεψη της Μόσχας** του Β' Παγκοσμίου Πολέμου έλαβε χώρα από τις 29 Σεπτεμβρίου έως και την 1 Οκτωβρίου του 1941 στην ομώνυμη πόλη της Ρωσίας.

Ο Άβερελ Χάριμαν, Πρεσβευτής των ΗΠΑ στην ΕΣΣΔ, εκπροσωπώντας τις Ηνωμένες Πολιτείες Αμερικής και ο λόρδος Μπίβερμπρουκ, εκπροσωπώντας το Ηνωμένο Βασίλειο, συναντήθηκαν με τον Ιωσήφ Στάλιν (ηγέτη της Σοβιετικής Ένωσης) για να εγγυηθούν ότι οι δύο αυτές ηγετικές συμμαχικές δυνάμεις θα βοηθούσαν και θα υποστήριζαν την Σοβιετική Ένωση στον κοινό αγώνα κατά της Ναζιστικής Γερμανίας.

## Δείτε επίσης
* Δεύτερη Διάσκεψη της Μόσχας (1942)
* Τρίτη Διάσκεψη της Μόσχας (1943)
* Τέταρτη Διάσκεψη της Μόσχας (1944)

## Εξωτερικοί Σύνδεσμοι
http://www2.rizospastis.gr/wwwengine/story.do?id=3136367&publDate=

Κατηγορία:1941
Κατηγορία:Διασκέψεις του Β΄ Παγκοσμίου Πολέμου
Κατηγορία:Τοπική ιστορία της Μεγάλης Βρετανίας
Κατηγορία:Ιστορία της Σοβιετικής Ένωσης
Κατηγορία:Ιστορία των Ηνωμένων Πολιτειών
Κατηγορία:Ιστορία της Μόσχας
Διάσκεψη της Μόσχας (1942)

Η **Δεύτερη Διάσκεψη της Μόσχας** μεταξύ των μεγάλων Συμμαχικών Δυνάμεων του Β΄ Παγκοσμίου Πολέμου έλαβε τόπο από τις 12 μέχρι τις 17 Αυγούστου του 1942.

Ο Ουίνστον Τσώρτσιλ, ο ειδικός απεσταλμένος του Προέδρου των ΗΠΑ Άβερελ Χάριμαν και ο ηγέτης της Σοβιετικής Ένωσης Ιωσήφ Στάλιν σχεδίασαν την Εκστρατεία στην Β. Αφρική και συζήτησαν για την αποβίβαση στρατευμάτων και το άνοιγμα ενός νέου μετώπου στη Βόρεια Γαλλία.

## Σημειώσεις

## Δείτε επίσης
* Πρώτη Διάσκεψη της Μόσχας (1941)
* Τρίτη Διάσκεψη της Μόσχας (1943)
* Τέταρτη Διάσκεψη της Μόσχας (1944)

Κατηγορία:1942
Κατηγορία:Διασκέψεις του Β΄ Παγκοσμίου Πολέμου
Κατηγορία:Τοπική ιστορία της Μεγάλης Βρετανίας
Κατηγορία:Ιστορία της Σοβιετικής Ένωσης
Κατηγορία:Ιστορία των Ηνωμένων Πολιτειών
Κατηγορία:Ιστορία της Μόσχας
Μεσιέ 83

Ο **Μεσιέ 83** (γνωστός και ως *Μ83*, *NGC 5236* και *γαλαξίας νότιος ακιδωτός τροχός*) είναι ραβδωτός σπειροειδής γαλαξίας σε απόσταση 15 MLy στον αστερισμό Ύδρα. Είναι ένας από τους πλησιέστερους και λαμπρότερους ραβδωτούς σπειροειδείς γαλαξίες στον ουρανό, ο οποίος φαίνεται και με κιάλια. Έξι υπερκαινοφανείς αστέρες έχουν παρατηρηθεί στο Μεσιέ 83 (SN 1923A, SN 1945B, SN 1950B, SN 1968L, SN 1975D, SN 1983N).

## Ιστορικό
Ο Νικολά Λουί ντε Λακάιγ ανακάλυψε τον Μ83 όταν ήταν στο ακρωτήριο της Καλής Ελπίδας το 1752. Ο Σαρλ Μεσιέ τον πρόσθεσε στον κατάλογό του το 1781.

## Ομάδα γαλαξιών
Ο Μεσιέ 83 είναι στο κέντρο της μίας από τις δύο υποομάδες της ομάδας Κένταυρος Α/Μεσιέ 83. Ο Κένταυρος Α είναι στο κέντρο της άλλης. Αυτές οι δύο υποομάδες αναγνωρίζονται σαν μια ομάδα, ενώ κάποιες φορές ως δύο. Όμως οι δύο υποομάδες βρίσκονται κοντά η μία στην άλλη και οι δύο υποομάδες δεν φαίνεται να κινούνται η μία σχετικά με την άλλη.

## Δείτε επίσης
*Μεσιέ 101, ένας παρόμοιος γαλαξίας

## Παραπομπές


## Εξωτερικοί σύνδεσμοι

*SEDS Messier pages: Messier 83
* Spiral Galaxy Messier 83 at the astro-photography site of '''Mr. Takayuki Yoshida.'''
* M83 The Southern Pinwheel

Κατηγορία:Σπειροειδείς γαλαξίες
83
5236
Κατηγορία:Ύδρα (αστερισμός)
Κατηγορία:Ραβδωτοί σπειροειδείς γαλαξίες
48082
Δημοσθένης Μαρκίδης

Ο **Δημοσθένης Μαρκίδης** (1923 - 10 Αυγούστου 2001) ήταν Έλληνας δημοσιογράφος και παρουσιαστής, από τους πρωτοπόρους της ελληνικής τηλεόρασης.

## Βιογραφία
Μέλος της ΕΣΗΕΑ, ο Μαρκίδης εργάστηκε από το 1948 και επί 30 χρόνια ως δημοσιογράφος σε εφημερίδες («Ακρόπολις», «Βήμα», «Ημερησία», «Νίκη» κ.ά.). Επιπλέον, υπήρξε διευθυντής σύνταξης και σύμβουλος έκδοσης της εφημερίδας «Ημερησία».  Ήταν ο άνθρωπος που «έβγαλε στον αέρα» την πρώτη ενημερωτική εκπομπή με επίκαιρα στην ελληνική τηλεόραση. Από το 1953 ήταν συντάκτης και παρουσιαστής ειδήσεων στο ραδιόφωνο. Στις 31 Μαρτίου του 1966 παρουσίασε στο ΕΙΡ  μια δεκαπεντάλεπτη  εκπομπή,με θέμα τις εκλογές στη Βρετανία. Η εκπομπή εκείνη ήταν η πρώτη με διεθνή επίκαιρα.  Αργότερα (20 Απριλίου 1966) παρουσιάστηκε το πρώτο δελτίο ειδήσεων. Εν συνεχεία επιμελήθηκε και παρουσίαζε το τηλεοπτικό μαγκαζίνο «Μεγεθύνσεις» και συνεντεύξεις με πρόσωπα της επικαιρότητας. Τιμήθηκε με το μετάλλιο του ΕΕΣ. Ο Μαρκίδης απεβίωσε από λευχαιμία, τον Αύγουστο του 2001, σε ηλικία 78 ετών.

## Παραπομπές


## Εξωτερικοί σύνδεσμοι
*Ελευθεροτυπία, Έφυγε ένας από τους πρώτους της ελληνικής τηλεόρασης, 13 Αυγούστου 2001.

Μαρκιδης
Διάσκεψη της Μόσχας (1943)

Η **Τρίτη Διάσκεψη της Μόσχας** μεταξύ των μεγάλων Συμμαχικών Δυνάμεων του Β΄ Παγκοσμίου Πολέμου έλαβε χώρα από τις 18 Οκτωβρίου μέχρι τις 11 Νοεμβρίου του 1943 στο Κρεμλίνο.

Η συνάντηση των υπουργών Εξωτερικών του Ηνωμένου Βασιλείου, Άντονι Ήντεν, των Ηνωμένων Πολιτειών Αμερικής, Κόρντελ Χωλ και της Σοβιετικής Ένωσης Βιατσεσλάβ Μιχαήλοβιτς Μολότωφ, οδήγησε στη Διακήρυξη της Μόσχας και στη δημιουργία της Ευρωπαϊκής Συμβουλευτικής Επιτροπής (EAC).

## Δείτε επίσης
* Πρώτη Διάσκεψη της Μόσχας (1941)
* Δεύτερη Διάσκεψη της Μόσχας (1942)
* Τέταρτη Διάσκεψη της Μόσχας (1944)

Κατηγορία:Ιστορία της Σοβιετικής Ένωσης
Κατηγορία:Διασκέψεις του Β΄ Παγκοσμίου Πολέμου
Βραβείο Τέρνερ

thumb|Η Πινακοθήκη Τέιτ Βρετανίας: ο χώρος απονομής του βραβείου .

Το **Βραβείο Τέρνερ ** (Turner Prize) είναι ετήσιο βραβείο που απονέμεται σε εικαστικό καλλιτέχνη από τη Βρετανία, ηλικίας κάτω των 50 ετών (έγινε άρση αυτού του περιορισμού το 2017). Έλαβε την ονομασία του από τον καλλιτέχνη Τζ. Μ. Γ. Τέρνερ και οργανώνεται από την Πινακοθήκη Μοντέρνας Τέχνης Τέιτ. Η απονομή του γίνεται στην Tate Britain. Από τη θεσμοθέτησή του το 1984 έχει καταστεί το βραβείο με τη μεγαλύτερη δημοσιότητα στο Ηνωμένο Βασίλειο. 

## Νικητές

## Παραπομπές


## Εξωτερικοί σύνδεσμοι
* The Turner Prize - επίσημος ιστότοπος
* Turner Prize, Glasgow University project
* Tate Magazine (2002) -στατιστική ανάλυση

Κατηγορία:Βραβεία εικαστικών τεχνών
227 Φιλοσοφία

Η **Φιλοσοφία (Philosophia)** είναι ένας αρκετά μεγάλος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 8,7. Ανακαλύφθηκε το 1882 από τον Γάλλο αστρονόμο Πωλ Ανρί, που παρατηρούσε από το Παρίσι, και έλαβε το όνομα της από τη Φιλοσοφία.

## Φυσικά χαρακτηριστικά
Η μέση διάμετρος της Φιλοσοφίας εκτιμάται σε 87 χλμ. Ο φασματικός της τύπος και το άλβεδό της είναι άγνωστα, όπως και η περίοδος περιστροφής της περί τον άξονά της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φιλοσοφια
Σαδάλας

Με το όνομα **Σαδάλας** ήταν γνωστοί τρεις βασιλείς των Οδρυσών της Θράκης.

#Σαδάλας Α΄, ήταν γιος και διάδοχος τού Σώθιμου βασίλευσε γύρω στο 81 π.χ.-58 π.X. Γιος και διάδοχός του ήταν ο Κότυς ΣΤ΄.
#Σαδάλας Β΄, 48 π.Χ. - 42π.Χ., γιος και διάδοχος τού Κότυος ΣΤ΄ και εγγονός του Σαδάλα Α΄. Έκοψε νομίσματα με την μορφή του και την επιγραφή *ΒΑΣΙΛΕΩΣ ΣΑΔΑΛΟΥ*. Διάδοχός του ήταν ο Κόσων.
#Σαδάλας Γ΄, ή **Αδάλας**, που σύζυγός του ήταν η Πολεμοκράτειρα και γιοι του ήταν ο διάδοχός του Ροιμητάλκης Α΄ και ο Κότυς Ζ΄. Ήταν σύμμαχος του Μάρκου Αντώνιου  και πήρε το μέρος του Πομπηίου , νίκησε μαζί με τον Σκιπίωνα σε μάχη τον Λούκιο Κάσσιο Λογγίνο, που είχε σταλεί με στρατό από τον Καίσαρα . Όπως μας αναφέρει ο Δίων Κάσσιος, ο Καίσαρας αργότερα δεν τον τιμώρησε, παρόλο που είχε πάρει μέρος στην μάχη μαζί με τον Γαλάτη Διηόταρο. .

## Παραπομπές


## Πηγές
* Θράκες Βασιλείς από το πανεπιστήμιο του Μίσιγκαν
* Κουρτίδης Κωνσταντίνος, *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932, σελ. 71

Κατηγορία:Βασιλείς των Οδρυσών
Κάμα Σίνεν

Η **Κάμα Σίνεν** (ιαπωνικά: 知念 カマ, Chinen Kama, 10 Μαΐου 1895 - 2 Μαΐου 2010) από την Οκινάουα της Ιαπωνίας, ήταν υπεραιωνόβια, γηραιότερο πρόσωπο στον κόσμο από το 2009 ως το θάνατό της. Γεννήθηκε στις 10 Μαΐου 1895. Έλαβε επίσημα τον τίτλο στις 11 Σεπτεμβρίου 2009 έπειτα από το θάνατο της Αμερικανίδας Γκέρτρουντ Μπέινς. Είναι ένα από τα 40 μεγαλύτερα σε ηλικία πρόσωπα που υπήρξαν ποτέ.
Το Σεπτέμβριο του 2008 έγινε γνωστό ότι ήταν καθηλωμένη σε αναπηρικό καροτσάκι.
## Ρεκόρ μακροζωίας
* Όταν πέθανε η Κάκου Γιαμανάκα, στις 5 Απριλίου 2008 η Σίνεν, σε ηλικία 112 ετών και 331 ημερών, έγινε το γηραιότερο εν ζωή πρόσωπο στην Ιαπωνία που υπήρξε ποτέ, με επιβεβαιωμένη την ηλικία.  
* Στις 4 Δεκεμβρίου 2008, σε ηλικία 113 ετών και 208 ημερών προστέθηκε στον κατάλογο με τους 100 μακροβιότερους ανθρώπους της ιστορίας.
* Με το θάνατο της Γκέρτρουντ Μπέινς στις 11 Σεπτεμβρίου 2009 η Ιαπωνίδα έγινε το γηραιότερο επιβεβαιωμένο από επίσημα έγγραφα πρόσωπο στον κόσμο, σε ηλικία 114 ετών και 124 ημερών.
* Στις 15 Νοεμβρίου 2009 η υπεραιωνόβια από την Οκινάουα έγινε το 40ό μεγαλύτερο σε ηλικία πρόσωπο που υπήρξε ποτέ, με επιβεβαιωμένη την ηλικία της, σε ηλικία 114 ετών και 189 ημερών.

Απεβίωσε στις 2 Μαΐου του 2010 σε ηλικία 114 ετών και 357 ημερών. Ήταν το τελευταίο εν ζωή πρόσωπο που είχε γεννηθεί (επιβεβαιωμένα) το 1895. Την διαδέχτηκε στον τίτλο του γηραιότερου προσώπου στον κόσμο η Εζενί Μπλανσάρ από τη Γαλλία.
## Παραπομπές

## Εξωτερικοί σύνδεσμοι
* Hooper, Rowan (8 Μαρτίου 2009). Looking forward to a 200 year old human. *The Japan Times*.

Σινεν
228 Αγάθη

Η **Αγάθη** (αγγλικά: Agathe) είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,48. Ανακαλύφθηκε το 1882 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από το βαφτιστικό όνομα μιας θυγατέρας του σύγχρονού του και συμπατριώτη του αστρονόμου, ιατρού και μαθηματικού Τέοντορ φον Οππόλτσερ.

Η Αγάθη περιφέρεται στο εσωτερικό μέρος της Κύριας Ζώνης και, καθώς η τροχιά της έχει σημαντική εκκεντρότητα, στο περιήλιό της πλησιάζει την τροχιά του πλανήτη Άρη, απέχοντας τότε από τον Ήλιο μόλις 370.000 χλμ. περισσότερο από ό,τι ο Άρης στο δικό του αφήλιο.

## Φυσικά χαρακτηριστικά
Η μέση διάμετρος της Αγάθης εκτιμάται σε 9 χλμ. Ο φασματικός της τύπος και το άλβεδό της είναι άγνωστα, όπως και η περίοδος περιστροφής της περί τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αγαθη
Ναυτικό πυροβολικό

To ** Ναυτικό πυροβολικό** αποτελεί το εγκατεστημένο επί πολεμικών πλοίων πυροβολικό, που χρησιμοποιείται για την προσβολή εχθρικών πολεμικών πλοίων, αεροσκαφών ή για ναυτικό βομβαρδισμό στόχων επί της ξηράς (ναυτική υποστήριξη πυρών). 

Το αποκορύφωμα της αίγλης του ναυτικού πυροβολικού ήταν η εποχή των θωρηκτών Dreadnought (από το 1906 έως την έναρξη του Β Παγκοσμίου Πολέμου). Στη σημερινή εποχή ο ρόλος των θωρηκτών έχει υποβαθμιστεί λόγω της τρωτότητάς τους από τα μαχητικά αεροσκάφη και τα υποβρύχια. Επίσης, έχει υποβαθμιστεί και ο ρόλος των μεγάλων ναυτικών πυροβόλων, καθόσον έχει δοθεί μεγαλύτερη έμφαση στα κατευθυνόμενα βλήματα. 


Αρχείο:2006-11-Lisbonne 041.jpg|Τυπική διάταξη συστοιχίας πυροβόλων σε πλοίο της εποχής των ιστιοφόρων.
Αρχείο:Batterie Sahib mg 0451.jpg|Τυπική διάταξη πυροβόλου σε ένα από τα πρώτα θωρακισμένα πολεμικά πλοία περί τα μέσα του 19ου αιώνα.
Αρχείο:Uss iowa bb-61 pr.jpg|Το αμερικανικό θωρηκτό USS Iowa (BB-61) βάλλει με όλα τα πυροβόλα 16"/50 και 5"/38 εναντίον στόχου σε άσκηση στο Πουέρτο Ρίκο (1 Ιουλίου 1984).
Image:Turner Joy Rear Gun Mounts.jpg|Πρυμναίο εγκατεστημένο πυροβόλο του αμερικανικού αντιτορπιλικού USS Turner Joy (DD-951).


## Εξωτερικοί σύνδεσμοι
* 

Κατηγορία:Στρατιωτική τεχνολογία
Κατηγορία:Πυροβολικό
Κατηγορία:Πολεμικό ναυτικό
Έμβλημα του Νότιου Σουδάν

right|250px
Το **εθνικό έμβλημα του [[Νότιο Σουδάν|Νότιου Σουδάν]]** υιοθετήθηκε τον Ιούλιο του 2011 έπειτα από την ανεξαρτησία της χώρας από τη Δημοκρατία του Σουδάν. Πριν την ανεξαρτησία, αποτελούσε αυτόνομη περιοχή του Σουδάν.

Το σχέδιο του εμβλήματος εγκρίθηκε από το υπουργικό συμβούλιο της αυτόνομης κυβέρνησης του Νότιου Σουδάν έχοντας εγκριθεί προηγουμένως από τη Νομοθετική Συνέλευση, τον Μάιο του 2011. 

Ένας αφρικανικός ψαραετός (African Fish Eagle) απεικονίζεται στο έμβλημα να στέκεται μπροστά σε μια ασπίδα και δόρατα. Ο αετός κοιτά προς τον αριστερό του ώμο και έχει τις φτερούγες του τεντωμένες, ενώ στα νύχια του κρατά μια περγαμηνή, όπου αναγράφεται το όνομα της χώρας. Ο αετός συμβολίζει τη δύναμη, την αντοχή και το όραμα, ενώ η ασπίδα και τα δόρατα εκπροσωπούν την προστασία του νέου κράτους.

## Πριν την ανεξαρτησία
Από το 2005 έως τον Ιούλιο του 2011 η κυβέρνηση του Νοτίου Σουδάν χρησιμοποιούσε μια σφραγίδα που απεικονίζει το εθνόσημο του Σουδάν και γύρω από αυτό αναγράφονται με κεφαλαία "GOVERNMENT OF SOUTHERN SUDAN" (Κυβέρνηση του Νοτίου Σουδάν) και "GOSS".  Ο θυρεός απεικονίζει ένα πτηνό (*Secretary Bird*) το οποίο φέρει παραδοσιακή ασπίδα. Στον θυρεό βρίσκονται δύο περγαμηνές: η επάνω φέρει το εθνικό ρητό, *Al-nasr lana* ('Η νίκη είναι δική μας'), και η κάτω έχει την επίσημη ονομασία του κράτους, *Jumhuriyat as-Sudan* ('Δημοκρατία του Σουδάν').

File:Seal of the Government of Southern Sudan (2005-2011).svg|Έμβλημα του Νότιου Σουδάν 2005-2011
File:Coat of arms of Southern Sudan (2005 proposal).svg|Ανεπίσημο εθνόσημο 2005-2011


## Παραπομπές


Σουδαν
Κατηγορία:Εθνικά σύμβολα του Νότιου Σουδάν
Σημαία του Νότιου Σουδάν

thumb|right|200px|Η σημαία της κυβέρνησης του Νότιου Σουδάν

Η **σημαία του [[Νότιο Σουδάν|Νότιου Σουδάν]]** καθιερώθηκε έπειτα από την υπογραφή της ειρηνευτικής συμφωνίας με την οποία τερματίστηκε ο Δεύτερος σουδανικός Εμφύλιος Πόλεμος. Νωρίτερα, η σημαία χρησιμοποιούνταν από Λαϊκό Απελευθερωτικό Κίνημα του Σουδάν. Είναι παρόμοια με τη σημαία της Κένυας με την προσθήκη ενός γαλάζιου τριγώνου και ενός χρυσού αστεριού στο προσίστιο μέρος. Τα χρώματα φέρονται να συμβολίζουν το λαό του Νότιου Σουδάν (μαύρο), την αιματοχυσία για την ελευθερία (κόκκινο), τη γη (πράσινο), ενώ το αστέρι είναι σύμβολο για το Αστέρι της Βηθλεέμ.

## Παραπομπές


Σουδαν Νοτιο
Κατηγορία:Εθνικά σύμβολα του Νότιου Σουδάν
Δημήτριος ο Θραξ

Ο **Δημήτριος** ήταν βασιλιάς των Οδρυσών της Θράκης .
## Βίος
Βασίλεψε τον 1ο αιώνα μ.Χ. Είναι άγνωστα η διάρκεια και ο ακριβής χρόνος της βασιλείας του,  είναι γνωστός μόνο από τα νομίσματα που έκοψε. Τα νομίσματα αυτά στην μία όψη φέρουν παράσταση ιππέα που κρατά δόρυ και στην άλλη όψη σταυρό με την επιγραφή *ΔΗΜΗΤ*.

## Πηγές
* Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932, σελ. 71

Κατηγορία:Βασιλείς των Οδρυσών
Κοθήλας

Ο **Κοθήλας** ήταν βασιλιάς των Οδρυσών της Θράκης.

## Βιογραφία
Είναι άγνωστη η βασιλεία του και η διάρκειά της, είναι γνωστός μόνο από ένα γεγονός με τον βασιλιά της Μακεδονίας Φίλιππο. Στην διάρκεια της βασιλείας του εισέβαλε στην Θράκη ο Φίλιππος καταλαμβάνοντας πολλά εδάφη. Ο Κοθήλας επισκέφτηκε τον Φίλιππο στο στρατόπεδο του και του πρόσφερε δώρα και την κόρη του Μήδα για γυναίκα του. Ο Φίλιππος την νυμφεύτηκε, την πήγε στην Ολυμπιάδα και σταμάτησε την εκστρατεία εναντίον του.

## Πηγές
* Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932, σελ. 59
* [...] Καὶ τὴν Θρᾴκην δὲ ὅτε εἷλεν, ἧκε πρὸς αὐτὸν Κοθήλας ὁ τῶν Θρᾳκῶν βασιλεὺς, ἄγων Μήδαν τὴν θυγατέρα καὶ δῶρα πολλά. Γή-μας δὲ καὶ ταύτην ἐπεισήγαγε τῇ Ὀλυμπιάδι. [...] http://hodoi.fltr.ucl.ac.be/concordances/athenee_deipnosophistes_13/texte.htmhttp://hodoi.fltr.ucl.ac.be/concordances/athenee_deipnosophistes_13/texte.htmhttp://hodoi.fltr.ucl.ac.be/concordances/athenee_deipnosophistes_13/texte.htm

Κοθηλας
Κένταυρος Α

Ο **Κένταυρος Α** (επίσης γνωστός και **[[Νέος Γενικός Κατάλογος|NGC]] 5128**) είναι φακοειδής ενεργός γαλαξίας σε απόσταση περίπου 11 εκατομμύρια έτη φωτός στον αστερισμού Κένταυρο. Είναι ένας από τους κοντινότερους στη Γη ραδιογαλαξίες, και έτσι ο ενεργός γαλαξιακός πυρήνας (ΕΓΠ) του έχει μελετηθεί εκτενώς από τους αστρονόμους. Επιπλέον είναι ο πέμπτος λαμπρότερος γαλαξίας στον ουρανό.

Ένας πίδακας υλικών που αποκόβει υλικό από την περιοχή μιας υπέρογκης μαύρης τρύπας στο κέντρο του γαλαξία είναι υπεύθυνος για την εκπομπή ραδιοκυμάτων και ακτίνων Χ. Βάσει παρατηρήσεων στα ραδιοκύματα σε διάστημα μιας δεκαετίας έχει καθοριστεί ότι η ταχύτητα του υλικού στον πίδακα είναι περίπου η μισή από αυτή του φωτός.

Όπως έχει παρατηρηθεί και σε άλλους αστρογόνους γαλαξίες, μία σύγκρουση είναι υπεύθυνη για τον μεγάλο ρυθμό γέννησης άστρων. Με παρατηρήσεις του διαστημικού τηλεσκοπίου Σπίτζερ, οι επιστήμονες έχουν επιβεβαιώσει ότι ο Κένταυρος Α συγκρούεται με ένα σπειροειδή γαλαξία.

## Μορφολογία
Ο Κένταυρος Α μπορεί να περιγραφτεί ότι έχει παράξενη μορφολογία. Όπως φαίνεται από τη Γη ο Κένταυρος Α μοιάζει με ένα ελλειπτικό ή φακοειδή γαλαξία που απάνω του υπάρχει μια λωρίδα σκόνης. Αυτή η παράξενη μορφολογία οφείλεται στην συγχώνευσή του με ένα σπειροειδή γαλαξία.

Στον πυρήνα υπάρχουν υπάρχουν ερυθρά αστέρια στο τέλος της ζωής τους. Όμως στον δίσκο υπάρχουν νεότερα άστρα και έχουν παρατηρηθεί πάνω από 100 περιοχές δημιουργίας άστρων.

Το 2000 ανακοινώθηκε ότι έχουν εντοπιστεί αχνές ημικυκλικές δομές αερίων γύρω από τον γαλαξία, σε απόσταση περίπου 15 Kpc από το κέντρο του γαλαξία. Αυτές οι δομές είναι απόδειξη ότι ο γαλαξίας έχει αλληλεπιδράσει με άλλους γαλαξίες πρόσφατα. Υπάρχουν επίσης και ημικυκλικές ακανόνιστες δομές γαλάζιων αστέρων στην άλω του γαλαξία. Αυτή η παρατήρηση παρέχει στοιχεία για την αλληλεπίδραση του Κενταύρου Α με ένα γαλαξία νάνο, τον οποίο και διέλυσε.

## Υπερκαινοφανείς
Στον Κένταυρο Α έχει παρατηρηθεί μόνο ένας υπερκαινοφανής αστέρας, ο SN1986G. Πρόκειται για έναν υπερκαινοφανή τύπου Ια, που προκαλείται όταν σε ένα λευκό νάνο προσπέσει τόση ποσότητα ύλης, ώστε να αρχίσει θερμοπυρηνική αντίδραση. Ο SN1986G χρησιμοποιήθηκε για να δείξει ότι το φάσμα αυτού του τύπου των σουπερνόβα δεν έχουν το ίδιο σε όλες τις περιπτώσεις.  Το μέγιστο φαινόμενο μέγεθος του υπερκαινοφανή ήταν 13,2.

## Ομάδα γαλαξιών
Ο Κένταυρος Α είναι στο κέντρο της μίας από τις δύο υποομάδες της ομάδας Κένταυρος Α/Μεσιέ 83. Ο Μεσιέ 83 είναι στο κέντρο της άλλης. Αυτές οι δύο υποομάδες αναγνωρίζονται ως μια ομάδα, ενώ κάποιες φορές ως δύο. Όμως οι δύο υποομάδες βρίσκονται κοντά η μία στην άλλη και οι δύο υποομάδες δεν φαίνεται να κινούνται η μία σχετικά με την άλλη.

## Δείτε επίσης
*Μεσιέ 87, *ένας γιγάντιος ελλειπτικός γαλαξίας που είναι ισχυρή ραδιοπηγή*
*NGC 1316, *ένας παρόμοιος φακοειδής γαλαξίας που είναι ισχυρή ραδιοπηγή*

## Παραπομπές


## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ενεργοί γαλαξίες
5128
Κατηγορία:Κένταυρος (αστερισμός)
077
Κατηγορία:Γαλαξίες Arp
Κατηγορία:Ιδιόμορφοι γαλαξίες
46957
Θανάσης Ρέλλης

Ο **Θανάσης Ρέλλης** (1947-2006) ήταν Έλληνας παλαίμαχος ποδοσφαιριστής, ο οποίος αγωνίστηκε τις δεκαετίες του '60 και '70 ως αμυντικός των Φωστήρα, Πανιωνίου και ΟΦΗ.

## Ποδοσφαιρική πορεία

Ξεκίνησε από τα εφηβικά τμήματα του Παναθηναϊκού, για να συνεχίσει στο Φωστήρα. Αγωνίζεται ως δανεικός με τον Αστέρα Ζωγράφου στην Α' Κατηγορία της ΕΠΣ Αθηνών και το 1970 επιστρέφει στην ομάδα του Ταύρου, η οποία έχει κερδίσει την άνοδό της στην Α' Εθνική. Επί τέσσερις περιόδους αποτελεί βασικότατο στέλεχος του αποκαλούμενου "Φονέα των γιγάντων" και αποκτά τη φήμη σκληροτράχηλου ποδοσφαιριστή, ενώ με τον υποβιβασμό του 1973-74 ακολουθεί η μεταγραφή του στο γειτονικό Πανιώνιο το καλοκαίρι του 1974.

Τη δεύτερη χρονιά στη Νέα Σμύρνη δεν συμμετέχει σε κάποιον αγώνα πρωταθλήματος, με συνέπεια το καλοκαίρι να μετακινηθεί στο νεοφώτιστο, τότε, ΟΦΗ. Με το σύλλογο του Ηρακλείου ολοκληρώνει την καριέρα του έπειτα από μία τριετία (αφού την ενδιάμεση περίοδο αγωνίζεται εκ νέου στη Β' Εθνική με τον Ηρόδοτο Νέας Αλικαρνασσού), ελάχιστα πριν συμπληρώσει 200 συμμετοχές στη μεγάλη κατηγορία.

Τον Σεπτέμβριο του 1975 ο Ρέλλης αγωνίστηκε ως προσκεκλημένος (guest player) στον New York Cosmos, ως συμπαίκτης του Πελέ, στην τουρνέ που έκανε ο Cosmos στην Ευρώπη αλλά και την Καραϊβική.

## Ολυμπιακή ομάδα

Το 1967 χρίζεται δύο φορές διεθνής με την ελληνική Ολυμπιακή ομάδα εναντίον της Ανατολικής Γερμανίας για το προολυμπιακό τουρνουά 1968.

## Καριέρα

## Παραπομπές


## Πηγές
* *«Ματιές στα Σπορ»*, Ετήσια Αθλητική Επιθεώρηση, έτη 1977 ως 1980.
* *"1908-98 Παναθηναϊκός-Ποδοσφαιρική Εποποϊία"*, Β. Μελέκογλου-Ά. Μενδρινός-Θ. Ντάβελος, *έκδοση Τριφύλλι ΑΕΒΕ*, Αθήνα 1999
* *"Το Έπος της Α' Εθνικής"*, Γιώργος Ν. Παγιωτέλης, *μηνιαίο αθλητικό περιοδικό «Οι Παγκόσμιοι»*, τεύχη Ιούνιος 1995 - Μάρτιος 1996

## Εξωτερικοί σύνδεσμοι
* http://www.rsssf.com/tablesg/grkhist.html#81

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Φωστήρα
Κατηγορία:Ποδοσφαιριστές ΟΦΗ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Αστέρα Ζωγράφου
Κατηγορία:Ποδοσφαιριστές Ηροδότου Νέας Αλικαρνασσού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Εθνογραφικό Μουσείο Φιλιππούπολης (Βουλγαρία)

right|thumb|250px|Εθνογραφικό Μουσείο Φιλιππούπολης
right|thumb|200px|Επιγραφή στην είσοδο του Μουσείου
Το **Εθνογραφικό Μουσείο της Φιλιππούπολης** (βουλγ. Πλόβντιβ) στη Βουλγαρία είναι από τα πιο αξιόλογα μουσεία εθνογραφικής παράδοσης στη χώρα, με πλούσιες συλλογές παραδοσιακών ενδυμασιών, κεντημάτων, μουσικών οργάνων και χορού, καθώς και με εκθέματα που σηματοδοτούν την εξέλιξη της γεωργίας, της χειροτεχνίας και του εμπορίου στην περιοχή των βουνών της Ροδόπης.

Το Μουσείο στεγάζεται στην ιστορική κατοικία του Αργύρη Κουγιουμτζόγλου (Argir Kuyumdzhioglu), ενός Ελληνικης καταγωγης κατοίκου της Φιλιππούπολης και πλούσιου μεγαλέμπορου, που διατηρούσε εμπορική επιχείρηση στη Βιέννη. 

Η κατοικία του Κουγιουμτζόγλου οικοδομήθηκε το 1847 από τον αρχιμάστορα Χατζηγιώργη (Hadzhi Georgi), που καταγόταν από το χωριό Κόσοβο της Ροδόπης. Το κτίσμα χαρακτηρίζεται ως ένα από τα εξοχότερα δείγματα της μπαρόκ αρχιτεκτονικής σ' όλη τη Βουλγαρία.

Μετά την απελευθέρωση της Βουλγαρίας από τον οθωμανικό ζυγό το 1878, ο Αργύρης Κουγιουμτζόγλου έφυγε από τη Φιλιππούπολη και εγκαταστάθηκε στην Κωνσταντινούπολη λογω διωξεων που υπεστη το ελληνικο στοιχειο απο βουλγαρους εθνικιστες. 'Εκτοτε, η κατοικία του λειτούργησε αρχικά ως παρθεναγωγείο και αργότερα χρησιμοποιήθηκε ως χώρος αποθήκευσης καπνών. Εγκαινιάστηκε ως το Εθνογραφικό Μουσείο του Πλόβντιβ (Φιλιππούπολη) το 1917. Σήμερα, το Μουσείο περιέχει πάνω από 40.000 εκθέματα.

Το σπίτι-μουσείο του Κουγιουμτζόγλου, που το αποκαλούσαν "βασιλικό σπίτι", εκπροσωπεί την ακμή της λεγόμενης "Περιόδου της Εθνικής Αναβίωσης" (National Revival Period) στη Βουλγαρία. Το κτίριο καλύπτει μιαν έκταση 570 τ.μ. 'Εχει 12 μεγάλα δωμάτια και 130 παράθυρα. Έχει πλούσια διακοσμημένη πρόσοψη, με υπέροχη αρμονική διάταξη, που βλέπει σε μεγάλο κήπο μ' ένα μαρμάρινο συντριβάνι, ενώ το μεγάλο σαλόνι στο δεύτερο όροφο εντυπωσιάζει με την ξυλόγλυπτη οροφή του και τις τοιχογραφίες με φυτικά μοτίβα διακόσμησης.

## Παραπομπές


## Πηγές
* Alexander Pizhev: *Old Plovdiv*, First edition, Slavena Publishing House, Varna, Bulgaria.
* BULGARIA Tour Guide, TANGRA TanNakRa, Sofia, 2006.

## Εξωτερικοί σύνδεσμοι
* 

Κατηγορία:Ιστορία της Βουλγαρίας
Κατηγορία:Κτίρια και κατασκευές στη Βουλγαρία
Κατηγορία:Εθνολογικά μουσεία
Ανδρέας Φραγκιάς

Ο **Ανδρέας Φραγκιάς** (1921 - 6 Ιανουαρίου 2002) ήταν Έλληνας λογοτέχνης και δημοσιογράφος. Έγραψε μυθιστορήματα και τιμήθηκε με το Μεγάλο Κρατικό Βραβείο για το σύνολο του έργου του.

## Βιογραφία
Γεννήθηκε στην Αθήνα το 1921 και καταγόταν από τα Σφακιά της Κρήτης.. Τελείωσε τη Βαρβάκειο Σχολή. Ακολούθησε σπουδές στην ΑΣΟΕΕ, ωστόσο αναγκάστηκε να διακόψει τις σπουδές του, προκειμένου να συμμετάσχει στην αντίσταση. Έζησε εξόριστος στην Ικαρία για αρκετούς μήνες το 1947. Το 2000 του απονεμήθηκε το Μεγάλο Κρατικό Βραβείο για τη συνολική του προσφορά στη λογοτεχνία. Τα έργα του έχουν μεταφραστεί σε πολλές γλώσσες.

## Εργογραφία
Σημαντικό του έργο θεωρείται ο *Λοιμός*, καθώς χαρακτηρίστηκε ως μία από τις ευτυχείς στιγμές της μεταπολεμικής πεζογραφίας, έχοντας ως κύρια χαρακτηριστικά την εκφραστική λιτότητα, την απλή γλώσσα και τη σύγκρουση ανάμεσα στην απρόσωπη εξουσία και στην ανθρώπινη αξιοπρέπεια. Στον *Λοιμό* βασίστηκε η ταινία του Παντελή Βούλγαρη *Happy day* (1976).

### Πεζογραφήματα
* *Άνθρωποι και σπίτια* (1955)
* *Η καγκελόπορτα* (1962)
* *Λοιμός* (1972)
* *Το πλήθος* (τόμος α' / 1985 και τόμος β' / 1986, Κρατικό Βραβείο Λογοτεχνίας 1988)
### Θέατρο
* *Πέντε στρέμματα παράδεισος* (με τον Γεράσιμο Σταύρου) (θερινή θεατρική περίοδος 1962, για τον Θίασο Βασίλη Διαμαντόπουλου - Μαρίας Αλκαίου / σκηνοθεσία Βασίλη Διαμαντόπουλου)

### Κινηματογραφικά σενάρια

* *Το μεγάλο κόλπο* (1960) του Χρήστου Θεοδωρόπουλου (σε συνεργασία με τον Νίκο Βώκο)

### Μεταφράσεις

* Viktor Nikitič Lazarev, *Ο Λεονάρντο ντα Βίντσι στο φως της ψυχανάλυσης* (Άτλας, 1955)
* Will Durant, *Η ιστορία και ο πολιτισμός της Κίνας* (Εκλεκτές Σελίδες, 1955)
* Emil Ludwig, *Ο Φρόυντ χωρίς μάσκα* (Βιβλιοεκδοτική, 1955)
* Erich Maria Remarque, *Οι σύντροφοι* (Κωνσταντινόπουλος - Μαγγανιάς, 1956)
* Paul Decharme, *Ελληνική μυθολογία* (Εκδόσεις Ιστορικών Βιβλίων, 1956)
* Will Durant, *Παγκόσμιος ιστορία του πολιτισμού*, τόμος α' (*Η ανατολική μας κληρονομιά, Αι απαρχαί: Σουμερία - Αίγυπτος - Βαβυλωνία - Ασσυρία - Ιουδαία - Περσία - Ινδίαι - Κίνα - Ιαπωνία*) (Αφοι Συρόπουλοι - Κ. Κουμουνδουρέας, 1957)
* Charles Exbrayat, *Η επιστροφή της Ιμογένης* (Γαλαξίας, 1964)
* Edmond About, *Ο βασιλεύς των ορέων* (Γαλαξίας, 1968)
* Alexandre Dumas fils, *Η κυρία με τας καμελίας* (Πάπυρος, 1971)
* Μιχαήλ Μπουλγκάκοφ, *Λευκή φρουρά* (Πάπυρος, 1971)
* Honoré de Balzac, *Ο εξάδελφος Πονς* (Γαλαξίας, 1972)

## Εξωτερικοί σύνδεσμοι
* Αρχείο με το έργο του
* Η στοχαστική λογοτεχνία του Ανδρέα Φραγκιά, Καθημερινή, 8 Ιανουαρίου 2002.

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες δημοσιογράφοι του 20ού αιώνα
Κατηγορία:Μέλη του ΕΑΜ